గడుగ్గాయి

గడుగ్గాయి 1989 లో వచ్చిన హాస్య చిత్రం. గోపి ఫిల్మ్స్ పతాకంపై, శరత్ దర్శకత్వంలో శ్రీమతి ఎ. శేషారత్నం ఈ చిత్రాన్ని నిర్మించింది. ఇందులో రాజేంద్ర ప్రసాద్, రజని ప్రధాన పాత్రల్లో నటించారు. చక్రవర్తి సంగీతం సమకూర్చాడు. ఈ చిత్రం బాక్సాఫీస్ వద్ద హిట్టైంది.

కథ 
గోపి / పాండు (రాజేంద్ర ప్రసాద్) ని తాత భూషయ్య (సత్యనారాయణ), నానమ్మ పార్వతమ్మ (పండరీ బాయి) పెంపకంలో పెరుగుతాడు. అతను ఎల్లప్పుడూ అల్లరి పనులు చేస్తూంటాడు. ఇది స్థానిక వడ్డీవ్యాపారి పాపా రావు (కోట శ్రీనివాసరావు) ను ఇరుకున పెడితుంది. అతను అప్పులిచ్చి ప్రజలను పీక్కు తింటూంట్డు. భూషయ్య కూడా వారిలో ఒకడు. సమాంతరంగా, నగరంలో, కోటీశ్వరుడు కోటేశ్వరరావు (భీమేశ్వర రావు) కుమార్తె అమల (రజని) పాపారావుకు మేనకోడలు అవుతుంది. ఒకసారి ఆమె గ్రామానికి వచ్చినపుడు, గోపితో ఆమెకు పరిచయం చిన్న గొడవలతో ప్రారంభమవుతుంది. తరువాత, ఆమె అతన్ని ఇష్టపడటం ప్రారంభిస్తుంది. ఇంతలో, కోటేశ్వరరావు గుండెపోటుతో మరణిస్తాడు. మొత్తం ఆస్తిని అమలకు, ఆమె బాధ్యతను తన లాయర్ ఫ్రెండ్ చిదానందం (అల్లు రామలింగయ్య) కూ అప్పగిస్తాడు.

ప్రస్తుతం, అమల చుట్టూ చాలా మంది బంధువులు ఉన్నారు, ఆమె చిన్న మేనమామ గండభేరుండం (గొల్లపూడి మారుతీరావు), మేనత్త కాంతమ్మ (సూర్యకాంతం) తమ తమ కుమారులు ప్రసాద్ (ప్రసాద్ బాబు), బుచ్చి (రమణ రెడ్డి) లకు అమలను ఇచ్చి పెళ్ళి చేసి ఆస్తిని స్వాధీనం చేసుకోవడానికి పన్నాగాలు పన్నుతారు. మరోవైపు, భూషయ్య గోపికి ఒక సంబంధం చూస్తాడు. పాపారావు కుట్ర చేసి, గోపీని తాగుబోతుగా చూపించి దాన్ని చెడగొడతాడు. అవమానానికి గురైన భూషయ్య గోపిని తీవ్రంగా కొట్టి బయటకు తోసేస్తాడు. నిరాశ చెందిన గోపి నగరానికి చేరుకుంటాడు. అతనికి న్యాయవాది చిదానందం ఆశ్రయం ఇస్తాడు. చివరికి, అమల కూడా తగు విద్యలు నేర్పించి, అతన్ని ఆల్‌రౌండర్‌గా చేస్తుంది. ఆ తరువాత, ఆమె అతన్ని తన కార్యదర్శిగా నియమిస్తుంది.

త్వరలో, గోపి గండభేరుండం, కాంతమ్మను ఆటపట్టించడం ప్రారంభిస్తాడు. కొన్ని కామిక్స్ సంఘటనల తరువాత, గ్రామంలో పాపారావు భూషయ్య ఇంటిని అమ్మేసి, దంపతులను బైటికి గెంటేస్తాడు. వాళ్ళు గోపిని వెతుక్కుంటూ వెళ్తారు. ఇక్కడ గండభేరుండం గోపి ఆధిపత్యాన్ని అంగీకరించలేకపోతాడు. కాబట్టి, పాపారావును పిలుస్తాడు. ప్రస్తుతం, వారు భూషయ్య, పార్వతమ్మలను కిడ్నాప్ చేసి, గోపీని అమల జీవితం నుండి తప్పుకొమ్మని బ్లాక్ మెయిల్ చేస్తారు. అతడు ఒప్పుకుంటాడు. గండభేరుండం ప్రసాద్, అమలల నిశ్చితార్థానికి ఏర్పాట్లు చేస్తాడు. ఆ సమయంలో, కాంతమ్మను వాళ్ళు వదిలించుకుంటారు. ఆమె వెంటనే గోపిని సంప్రదించి, కోటేశ్వర రావు మరణం గండభేరుండం, ప్రసాద్ లు కలిసి చేసిన హత్యగా ప్రకటిస్తుంది. చివరికి, గోపి వారి ప్రణాళికను అడ్డుకుని, తన తాత, మామ్మలను రక్షిస్తాడు. చివరగా, గోపి అమల పెళ్ళితో సినిమా ముగుస్తుంది.

తారాగణం 

గద్దె రాజేంద్ర ప్రసాద్ 
రజని 
కైకాల సత్యనారాయణ 
గొల్లపూడి మారుతీరావు 
కోట శ్రీనివాసరావు 
అల్లు రామలింగయ్య 
సుత్తివేలు 
రావి కొండలరావు 
ప్రసాద్ బాబు 
పండరీబాయి

పాటలు

మూలాలు 

రావి కొండలరావు నటించిన చిత్రాలు
కోట శ్రీనివాసరావు నటించిన సినిమాలు
రాజేంద్ర ప్రసాద్ నటించిన సినిమాలు
అల్లు రామలింగయ్య నటించిన చిత్రాలు
సుత్తి వేలు నటించిన సినిమాలు
సత్యనారాయణ నటించిన చిత్రాలు